wickkiey/tamil-wikipedia-chunked huggingface dataset:
# ஜோர்ஜ் மெக்கோலே

## ஆரம்பகால வாழ்க்கை

மெக்காலே டிசம்பர் 7, 1897 இல் திரஸ்கில் பிறந்தார். இவரது தந்தை ,இவரது மாமாக்களைப் போலவே நன்கு அறியப்பட்ட உள்ளூர் துடுப்பாட்ட வீரர் ஆவார். மெக்காலே பர்னார்ட் கோட்டையில் கல்வி கற்றார்.பிற்காலத்ஹில் துடுப்பாட்ட அணியின் தலைவராக ஆனார். பள்ளியை விட்டு வெளியேறியதும், வேக்ஃபீல்டில் வங்கி எழுத்தராக பணியாற்றினார்; அங்கே, அருகிலுள்ள ஒசெட்டில், இவர் துடுப்பாட்டம் மற்றும் கால்பந்து விளையாடினார். முதல் உலகப் போரில், மெக்காலே ராயல் ஃபீல்ட் பீரங்கியுடன் பணியாற்றினார்; பின்னர் இவர் முன்பு இருந்த அதே வங்கியில் வேலைக்குத் திரும்பினார். துவக்க காலத்தில் லண்டனிலும், இவர் பிரிட்டோரியாத் துடுப்பாட்ட அணிக்கு எதிராக 18 ஓட்டங்களை விட்டுக் கொடுத்து 6 இழப்புகளைக் கைப்பற்றியது மற்றும் டிரான்ஸ்வால் துடுப்பாட்ட அணிக்கு எதிரான போட்டியில் எட்டு இழப்புகள் எடுத்ததே இவரின் சிறந்த பந்துவீச்சு ஆகும். அதே நேரத்தில் இவர் உள்ளூர்ப் போட்டிகளில் திறம்பட செயல்பட்டார், கிழக்கு ராண்டிற்கு எதிராக 40 ஓட்டங்களை விட்டுக் கொடுத்து ஐந்து இழப்புகளையும், ஜூலூலாண் துடுப்பாட்ட அணிக்கு எதிராக 19 ஓட்டங்களுக்கு 6 இழப்புகளையும் எடுத்தார். முதல் தேர்வுத் துடுப்பாட்டப் போட்டியில் இங்கிலாந்து தோல்வியடைந்த பின்னர், *விஸ்டன்* பந்துவீச்சில் பலவீனம் இருப்பதாகக் கூறிய பின்னர், மெக்காலே கிரென்வில் ஸ்டீவன்ஸுக்குப் பதிலாக இரண்டாவது தேர்வுத் துடுப்பாட்டப் போட்டியில் இங்கிலாந்துக்காக தனது தேர்வுத் துடுப்பாட்டப் போட்டியை அறிமுகமானார். இவர் தனது முதல் வீச்சில் ஜார்ஜ் அல்பிரட்டினை ஆட்டமிழக்கச் செய்தார். இதன்மூலம் தேர்வுத் துடுப்பாட்டப் போட்டியின் அறிமுகப் போட்டியின் முதல் பந்தில் இழப்பினை எடுத்த நான்காவது வீரர் எனும் சாதனை படைத்தார்.முதல் ஆட்டப் பகுதியில் 19 ஓட்டங்களுக்கு இரண்டு இழப்புகளை எடுத்தார். இரண்டாவது ஆட்டப் பகுதியில், தென்னாப்பிரிக்கா ஒரு இழப்பிற்கு 157 ஓட்டங்கள் எடுத்து வலுவான நிலையில் இருந்தது. பின்னர் மெக்காலே 13 ஓட்டங்கள் மட்டுமே விட்டுக் கொடுத்து 4 இழப்புகளைக் கைப்பற்றினார். அந்தப் போட்டியில் 64 ஓட்டங்களை விட்டுக் கொடுத்து 5 இழப்புகளைக் கைப்பற்றினார். மீதமுள்ள மூன்று தேர்வுத் துடுப்பாட்டப் போட்டிகளில் விளையாடிய இவர், 20.37 எனும் சராசரியில் 16 இழப்புகளை வீழ்த்தினார். இங்கிலாந்து தொடரை 2–1 என்ற கணக்கில் வென்றது. தொடரில் சிறப்பாக விளையாடியதற்காக இவர் ஆண்டின் சிறந்த துடுப்பாட்ட வீரர்களில் ஒருவராக அறியப்பட்டார்.மேலும் இவரது சகிப்புத்தன்மை, சுழல் மற்றும் அனைத்து வகையான வீசுகளத்திலும் சிறப்பாக பந்து வீசும் திறனைப் பாராட்டியது.
# மாற்கு (திருத்தந்தை)

**திருத்தந்தை புனித மாற்கு** (*Pope Mark*) அல்லது **மாற்குஸ்** கத்தோலிக்க திருச்சபையில் உரோமை ஆயராகவும் திருத்தந்தையாகவும் சனவரி 18, 336 முதல் அக்டோபர் 7, 336 வரை, மிகக் குறுகிய காலமே ஆட்சிசெய்தார்.  
திருத்தந்தையர்களின் வரலாறு (*Liber Pontificalis*) என்னும் பண்டைய நூல், இவர் உரோமை நகரில் பிரிகஸ் என்பவருக்கு மகனாகப் பிறந்தார் என்று கூறுகிறது.
# மாற்கு (திருத்தந்தை)

## இவரது ஆட்சிக்கால நிகழ்வுகள்

ஆயர்களின் பட்டியல் (*Depositio martyrum*) மற்றும் மறைச்சாட்சிகளின் பட்டியல்(*Depositio episcoporum*) என்னும் தொகுப்புகள் இவர் காலத்தில்தான் தொடங்கப்பட்டன என்பது மரபுச் செய்தி. புதிதாகத் திருத்தந்தையாகத் தெரிந்தெடுக்கப்படுபவருக்கு அருட்பொழிவு வழங்கும் உரிமைகொண்ட மூன்று ஆயர்களுள் ஓஸ்தியா (*Ostia*) நகர ஆயருக்கு முதன்மைப்பொறுப்பு உண்டு என்று இவர் உறுதிப்படுத்தினார். இன்றைய திருச்சபை வழக்கப்படி, கர்தினால் குழுவின் தலைவர் ஓஸ்தியா நகர ஆயர் என்னும் மரியாதைப் பொறுப்பு கொண்டுள்ளார்.  
இயேசு கிறிஸ்து இறைத்தன்மை கொண்டவர், கடவுளின் மகன் என்று நிசேயா சங்கம் 325இல் அறிவித்திருந்தது. ஆனால் ஆரியுஸ் (*Arius*) என்பவர் இக்கொள்கையை ஏற்க மறுத்து, இயேசு கடவுளின் படைப்புகளில் மிகச் சிறந்தவரே தவிர கடவுள்தன்மை கொண்டவரல்ல என்று போதித்தார். இந்தத் தவறான போதனையால் திருச்சபைக்குள் குழப்பம் ஏற்பட்டது. இது திருத்தந்தை மாற்குவின் காலத்தில் நிகழ்ந்தது.
# மாற்கு (திருத்தந்தை)

## இவர் கட்டிய கோவில்கள்

உரோமையில் உள்ள புனித மாற்கு பெருங்கோவிலைக் கட்ட இவரே அடித்தளம் இட்டார் என்று கருதப்படுகிறது. புனித பால்பீனா கோவிலைக் கட்டியவரும் இவரே என்று தெரிகிறது.
# மாற்கு (திருத்தந்தை)

## இறப்பும் திருவிழாவும்

திருத்தந்தை மாற்கு இயற்கைக் காரணங்களால் இறந்தார். அவரது உடல் புனித பால்பீனா கோவிலின் அடியில் உள்ள கல்லறையில் அடக்கம் செய்யப்பட்டது.  
திருத்தந்தை மாற்குவின் திருவிழா அக்டோபர் 7ஆம் நாள் கொண்டாடப்படுகிறது.
# ஜாக் மெக்பிராயன்

**ஜாக் மெக் பிராயன்** (*Jack MacBryan*, பிறப்பு: சூலை 22 1892, இறப்பு: சூலை 14 1983 ), இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 206 முதல்தர துடுப்பாட்டப் போட்டிகளிலும், கலந்து கொண்டுள்ளார். இவர் 1924 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில், பங்குகொண்டார்.
# ஆசிரியர் தலையங்கம்

**ஆசிரியர் தலையங்கம்** அல்லது **ஆசிரியவுரை** (*editorial*) என்பது ஒரு நாளிதழ், இதழ் அல்லது எழுதப்பட்ட ஆவணம் ஒன்றின் மூத்த ஆசிரியர் அல்லது வெளியீட்டாளரால் எழுதப்பட்ட கட்டுரையாகும். இது பெரும்பாலும் கையொப்பமிடப்படுவதில்லை. *த நியூயார்க் டைம்ஸ்*, *தி பாசுடன் குளோப்* போன்ற அமெரிக்க செய்தித்தாள்கள் பெரும்பாலும் தலையங்கங்களை "கருத்து" என்ற தலைப்பின் கீழ் வகைப்படுத்துகின்றன. விளக்கப்படத் தலையங்கங்கள் கேலி ஓவியங்களின் வடிவத்தில் எழுதப்படுகின்றன.  
பொதுவாக, ஒரு நாளிதழின் ஆசிரியர் குழு, வாசகர்கள் எந்தப் பிரச்சினைகளை முக்கியமானதாகக் கருதுகிறார்கள் என்பதை மதிப்பிட்டு, செய்தித்தாளின் கருத்தை எழுதுகிறார்கள்.  
தலையங்கங்கள் பொதுவாக ஆசிரியர் தலையங்கப் பக்கம் என அழைக்கப்படும் ஒரு தனிப்பட்ட பக்கத்தில் வெளியிடப்படுகின்றன, இப்பக்கம் பெரும்பாலும் பொதுமக்களிடம் இருந்து ஆசிரியருக்கான கடிதங்களையும் கொண்டுள்ளது. ஒரு செய்தித்தாள் முதல் பக்கத்தில் தனது ஆசிரியத் தலையங்கத்தை வெளியிடத் தேர்வு செய்யலாம்.  
பெரும்பாலான நாளிதழ்கள் தலைமை எழுத்தாளரின் பெயர் இல்லாமல் தலையங்கத்தை வெளியிடுகின்றன. *தி கார்டியன்* பத்திரிகையின் ஆசிரியர் டொம் கிளார்க், இது வாசகர்கள் ஆசிரியரை விடப் பிரச்சினையை விவாதிப்பதை உறுதி செய்கிறது என்று கூறுகிறார். அதேவேளையில், ஒரு ஆசிரியத் தலையங்கம் ஒரு செய்தித்தாளினதும் அதன் தலைமையினதும், ஆசிரியரினதும் நிலையைப் பிரதிபலிக்கிறது. ஆசிரியர் பெரும்பாலும் தலையங்கத்தை தாங்களே எழுதமாட்டார்கள், அவர்கள் மேற்பார்வை செய்து அதன் பொறுப்பைத் தக்க வைத்துக் கொள்கிறார்கள்.
# இரண்டாம் போனிஃபாஸ் (திருத்தந்தை)

**இரண்டாம் போனிஃபாஸ்** கத்தோலிக்க திருச்சபையின் திருத்தந்தையாக 530 முதல் 532 வரை இருந்தவர்.  
இவரே முதல் ஜெர்மானிய திருத்தந்தையாவார். இவர் பிறப்பால் ஆஸ்திரோகோத் (Ostrogoths) ஆவார். கோதிக் அரசன் அதாலரிகின் தூண்டுதலால் இவருக்கு முன் திருத்தந்தையாக இருந்தவர் இவரை தேர்ந்தெடுத்தார். இவரின் ஆட்சியில் சிலகாலம் உரோமை நகர குருக்களால் தேர்ந்தெடுக்கப்பட்ட *தியோஸ்குருஸ்* என்ற எதிர்-திருத்தந்தை இருந்தார். போனிஃபாஸும், தியோஸ்குருஸும் 22 செப்டம்பர் 530 அன்று, திருப்பொழிவு செய்யப்பட்டனர். ஆனால், 20 நாட்களில் தியோஸ்குருஸ் இறந்தார்.
# இரண்டாம் போனிஃபாஸ் (திருத்தந்தை)

## உரோமன் நாட்காட்டி

போனிஃபாஸ், யூலியின் நாட்காட்டியில் இருந்த ஆண்டுகளின் எண்ணிக்கையை அப் ஊர்பி கொண்டிட்டாவிலிருந்து அனோ டொமினிக்கு மாற்றினார்.
# நத்தம் ஆர். விசுவநாதன்

**நத்தம் ஆர். விசுவநாதன்** ஓர் தமிழக அரசியல்வாதிமற்றும் தற்போதைய தமிழக சட்டப்பேரவையின் உறுப்பினரும் ஆவார். இவர் அண்ணா திராவிட முன்னேற்றக் கழகத்தின் துணை பொதுச்செயலாளர் ஆவார். சட்டப்பேரவைக்கு அண்ணா திராவிட முன்னேற்றக் கழகத்தின் சார்பில் நத்தம் சட்டமன்றத் தொகுதியிலிருந்து 2001, 2006 மற்றும் 2011 ஆண்டுகளில் தேர்ந்தெடுக்கப்பட்டார். தமிழக அரசில் மின்துறை அமைச்சராக இருந்தார்.
# எழுத்தாளர்

## வகைகள்

உதாரணமாக, ஒரு எழுத்தாளரின் படைப்பை தனிப்பட்ட முறையில் படிக்கலாம், மனப்பாடம் செய்யலாம், நாடகமாக நடிக்கலாம், அல்லது திரைப்படமாக்கலாம். நையாண்டியை ஒரு கவிதை, கட்டுரை, திரைப்படம், நகைச்சுவை நாடகம் அல்லது பத்திரிகையின் ஒரு பகுதி என மாற்றி எழுதலாம். எழுத்தாளர் எழுதும் ஒரு கடிதத்தில் விமர்சனம், சுயசரிதை, அல்லது செய்தி ஆகியவற்றின் கூறுகளை உள்ளடக்கியிருக்கலாம்.
# ஐந்தாம் பெனடிக்ட் (திருத்தந்தை)

திருத்தந்தை பன்னிரண்டாம் யோவானின் இறப்பிற்கு பின் **திருத்தந்தை ஐந்தாம் பெனடிக்டை** உரோமை நகர மக்கள் 964-இல் தேர்ந்தெடுத்தனர். ஆனால் பேரரசன் முதலாம் ஓட்டோ (Otto I) இத்தேர்வை ஏற்கவில்லை. ஆகவே ஒரு மாததிற்கு பின் இவரை பதவி நீக்கம் செய்தான். சில சமகாலத்தவரின் எழுத்துகளில் இவர் தானாக பதவி விலகினார் என்கின்றனர். பின்பு இவர் ஹம்பர்க்-பெர்மின் பேராயரின் பாதுகாவலில் விடப்பட்டார். அங்கே திருத்தொண்டராக பணியாற்றி 966-இல் மரித்தார். ஹம்பர்க் கதிடிரலிலேயே முதலில் புதைக்கப்பட்ட இவரின் மீப்பொருள் பின்நாளில் உரோமைக்கு எடுத்துச்செல்லப்பட்டது.  
இவரை பதவி விலக்கிய சங்கத்தில், இவரது ஆயத்துவ செங்கோல் (papal scepter) திருத்தந்தை எட்டாம் லியோவால் இவரது தலைமேல் உடைக்கப்பட்டது. இதுவே திருத்தந்தையின் செங்கோலைப்பற்றிய மிகப்பழைய ஆவணமாகும்.
# உலகில் உள்ள மீன்கள் (நூல்)

**உலகில் உள்ள மீன்கள்** (*Fishes of the World*, **ஃபிசசு ஒஃப் தி வர்ல்டு**) என்பது மீன்களின் தொகுதியியலுக்கான (systematics) ஒரு நிலையான மேற்கோள் நூலாகும். இதை எழுதியவர் சூசை எசு. நெல்சன் (Joseph S. Nelson) என்பவர். இதில் சுமார் 25,000 மீன்களுக்கான தெளிவு மற்றும் விரிவான விளக்கங்களுடன் தரப்பட்டுள்ளது. 2006ம் ஆண்டில் அமெரிக்காவில் உள்ள வைலி பதிப்பகத்தினரால் இதன் நான்காம் பதிப்பு வெளியிடப்பட்டது.  
இதன் முதல் பதிப்பு 1976ம் ஆண்டு வெளிவந்தது. அதனைத் தொடர்ந்து 1984 மற்றும் 1994 (John Wiley & Sons, ) முறையே இரண்டாவது மற்றும் மூன்றாவதுப் பதிப்பு வெளிவந்தது. முதல் பதிப்பு வெளிவந்து முப்பது ஆண்டுகள் கழித்து உலகத்தில் உள்ள மீன்கள் என்னும் நூலின் நான்காம் பதிப்பு மார்ச் மாதம் 2006ம் ஆண்டு வெளியானது.
# உலகில் உள்ள மீன்கள் (நூல்)

## ஆசிரியர்

முனைவர். சூசை எசு. நெல்சன் என்பவர் 40 ஆண்டுகளுக்கும் மேலாக மீன் பற்றிய ஆய்வில் மூழ்கியிருந்தவர். இவர் ஆல்பர்டோ பல்கலைக்கழகம், எட்மாண்டன், கனடாவில் உள்ள உயிரறிவியல் துறையில் பணியாற்றி ஓய்வு பெற்ற பேராசியராவார். இவர் மீனின் மனிதர் என்றுப் பாராட்டுமளவுக்கு மீன் குறித்த நுட்பமான அறிவும் காலத்திற்கேற்ற வளர்ச்சியும் பெற்றிருந்தார். இவர் 515 மீன் குடும்பங்களைப் பற்றியும் குறைந்தது 28,000 மீன்கள் குறித்த வகைப்பாட்டையும் அறிவையும் பெற்றிருந்தார் என்பது மிகையாகாது. இவர் எழுதிய உலகில் உள்ள மீன்கள் என்னும் நூல் மீனில் பணியாற்றுபவர்களுக்கு ஒரு மிகப்பெரிய குடையாகும்.,
# உலகில் உள்ள மீன்கள் (நூல்)

## நூலின் சிறப்புகள்

- மீனியியலில் குறிப்பிடத்தக்க மற்றும் நிகரிலா படைப்பாகும்.
- இந்நூல் சுற்றுச்சூழல் வல்லுநர்கள், மீனியியல் வேலை செய்பவர்கள், மாணவர்கள், பரிந்துரையாளர்கள் மற்றும் தொழில் வல்லுநர்களுக்கு சிறந்த வழிகாட்டி நூலாகும்.
- அந்நூலில் குறிப்பிடப்பட்ட மீன்களைக் குறித்த செம்மையான விளக்கங்களும் அதனை விவரிக்கும் எண்ணிலடங்கா எளிமையான வரைபடங்களும் கொடுக்கப்பட்டுள்ளது.
- வகைப்பாட்டியலில் - வகைப்படுத்தப்பட்ட காரணம், முக்கியப் பண்புகள் குறித்தத் தெளிவான விளக்கமும் கொடுக்கப்பட்டுள்ளது.
- இந்நூலின் நான்காம் பதிப்பே மீன்களில் டி.என்.ஏ மூலக்கூறுப் பண்பைக் கொண்டு ஆராய்தல் பற்றிய தெளிவான அறிவு கொடுக்கப்பட்ட நூலாகும்.
# ஆளி (மெல்லுடலி)

**ஆளி** (*Oyster*) என்பது உலகம் முழுதும் பரவிக் காணப்படுகின்ற ஓடுடைய மெல்லுடலி வகையைச் சார்ந்த உயிரினமாகும். பொதுவாக ஆளிகள் கடற்கரை ஓரங்களிலும் கழிமுகங்களிலும் காணப்படுகின்றன. ஆளிகள் கடினமான பாறைகள் மற்றும் மடிந்த ஆளிகளின் ஓடுகளில் ஒட்டி வாழ்கின்றன. இவையன்றி நீர்நிலைகளில் காணப்படும் ஒரு திடப்பொருளில் ஒட்டி வாழக்கூடியத் தன்மையது. விலங்கின வகைப்பாட்டில் ஆளிகள் மெல்லுடலிகள் வகையைச் சார்ந்ததாகும்.  
இதன் வெளிப்பகுதி இரு ஓடுகளால் மூடப்பட்டும் அதன் உட்பகுதி சத்துக்கள் நிறைந்த சதைப்படலமாகவும் காணப்படுகிறது. மேற்கத்திய நாடுகளில் ஆளிகளை உணவாகப் பயன்படுத்துகின்றனர். பெரும்பாலும் பச்சையாக ஆளிகளை உண்கின்றனர். தற்போது இந்தியாவிலும் மக்கள் ஆளிகளை உணவாகக் கொள்கின்றனர்.  
1973ம் ஆண்டு மத்திய கடல்மீன்வள ஆராய்ச்சி நிலையம், தூத்துக்குடியில் ஆளிக் குஞ்சு பொரித்தல் மற்றும் ஆளி வளர்க்கும் தொழில்நுட்பத்தை அறிந்து அதைச் செயல்படுத்திவருகிறது. இந்தியாவில் *கிரசாச்டிரியா மெட்ராசென்சிச்* (Crassostrea madrasensis) என்னும் ஆளி வகை அதிகமாகக் காணப்படுகிறது.
# ஆளி (மெல்லுடலி)

## வாழிடம்

ஆளிகள் பொதுவாக ஆழம் குன்றிய கடற்கரையோரங்களிலும், ஏரி மற்றும் கழிமுகங்களில் காணப்படும் பாறை மற்றும் திடப்பொருட்களான ஓடுகள் போன்றவற்றில் ஒட்டி வாழ்கின்றன. இவைகள் நீர்நிலைகளில் காணப்படுகின்ற நுண்ணிய அலைதாவரம் மற்றும் அலைவிலங்குகளை உண்டு வாழ்கின்றன.
# ஆளி (மெல்லுடலி)

## இனப்பெருக்கம்

ஆளிகள் பெரும்பாலும் நீரின் வெப்பம், உப்புத்தன்மை மற்றும் புளிமத்தன்மை திடீரென மாறும் பொழுது இனப்பெருக்கம் செய்கின்றது. மழைக்காலங்களில் அதிகமாக இனப்பெருக்கம் செய்கின்றன. ஆளிகள் 8-10 மாதத்திற்குள் இனப்பெருக்கத்திற்கான வளர்ச்சியை எட்டுகின்றன. ஆளிக்குஞ்சுகள் இனப்பெருக்கம் நடந்து 17-19 நாட்களில் நீரின் மேற்புறத்தில் மிதக்கும் நிலையில் காணப்படும். இவை தனது குஞ்சுப்பருவத்தை அலைவிலங்குகளாகக் கழிக்கும் அலைகயலுருக்களாகும்.  
குஞ்சுப்பருவத்தைத் தொடர்ந்து ஏற்படும் வளர்சிதை மாற்றங்களால் உருமாறி, தனக்குப் பிடித்த இடங்களில் ஒட்டி எஞ்சிய வாழ்வினைக் கழிக்கின்றன. இவை ஒரு இடங்களில் ஒட்டியபின் அவ்விடத்தில் இருந்து இடம் பெயராமல் அவ்விடத்திலேயே கழிக்கின்றன. 10-12 மாதங்களில் ஆளிகள் முழுவளர்ச்சியையும் எட்டிவிடுகின்றன. ஆளிகள் பெரும்பாலும் கூட்டமாக வளர்கின்றன. அவ்வாறு கூட்டமாக வளரும் பண்பை ”பார்” என்று விளிக்கின்றனர்.
# ஆளி (மெல்லுடலி)

## வணிகநோக்கில் வளர்ப்புமுறை

இனப்பெருக்க காலங்களில் ஆளிகளின் ”பார்” அருகில் இறந்த ஆளிகளின் ஓடுகளை வைக்கும் போது அதன் மீது ஆளிக்குஞ்சுகள் ஒட்டி வளரும். 5 மி.மீ. அளவிற்கு வளர்ந்த பிறகு, இந்த ஓடுகளைக் கோர்த்து கயிறுகளில் சேர்க்க வேண்டும். இதனை கம்புகளால் செய்யப்பட்ட தட்டிகளில் இணைக்கப்பட்டு நீரில் மூழ்கியிருக்கும் படி, தொங்கவிட வேண்டும். 8 முதல் 10 மாதங்களில் இவ்வாளிகள் வளர்ச்சியடைந்து அறுவடை செய்யும் பருவத்தையெட்டும்.  
இதேபோல் ஆய்வரைகளில் ஆளிகளைக் குஞ்சுகள் பொரிக்கச் செய்து, அந்தக் குஞ்சுகளை ஓட்டில் ஒட்டும் வரை வளர்த்து, பின்னர் அதனை மேலே குறிப்பிட்ட முறையில் வளர்க்கலாம்.  
ஆளி வளர்ப்பில் சீனம் முதலிடத்தில் உள்ளது. அதனைத் தொடர்ந்து சப்பான், கொரியா மற்றும் பிரான்சு போன்ற நாடுகள் காணப்படுகின்றன. இந்தியாவில் உற்பத்தி குறைவாகவும் அதிகமான ஆளிகள் இயற்கையாகவே சேகரிக்கப்பட்டுப் பயன்படுத்தப் பட்டும் வருகின்றன. கேரளப் பகுதிகளில் சில இடங்களில் ஆளிகள் வளர்ப்புக் காணப்படுகிறது.
# ஆளி (மெல்லுடலி)

## பயன்கள்

- ஆளிகள் உணவாகப் பயன்படுகின்றது. மேற்கத்திய நாடுகளில் பச்சையாக உண்ணும் பழக்கம் காணப்படுகின்றது. இதனை குழம்பாகச் செய்தோ வறுத்தோ ஊறுகாய் வடிவிலோ உண்ணலாம்.
- ஆளியின் ஓடுகளை சுண்ணாம்பு மற்றும் பசுங்காரை (cement) தொழிற்கூடங்களில் மூலப்பொருளாகப் பயன்படுத்துகின்றனர்.
- இவைகளின் சதைகள் புரதம், கொழுப்பு மற்றும் உயிர்ச்சத்துக்கள் நிறைந்து காணப்படுகின்றன.
# கையற்ற திருக்கை வகையி

**அக்கிரோப்செட்டைடீ** (Achiropsettidae) (அ) தெற்கு ஃப்ளவண்டர் (Souther Flounder) என அறியப்படும் மீன் குடும்பம் பிளிரோநெக்டிபார்மசு என்னும் தட்டைமீன்களை உள்ளடக்கிய வரிசைகளுக்குள் அடங்கும். இதில் சிறிய மற்றும் மிதமான அளவுகளைக் கொண்ட கடலடி மீன்கள் இடம்பெற்றுள்ளன. இவை பெரும்பாலும் அண்டார்டிகா மற்றும் துணை அண்டார்டிகா நீர்ப்பகுதிகளில் காணப்படுகின்றன.  
உடல் சுருங்கியும் சற்று இழுத்தது போலவும் காணப்படும். இதன் இருக் கண்களும் இடப்புறத்தில் அமையப் பெற்றிருக்கும். இது கடல் நீரில் மட்டுமே வாழக்கூடிய மீன்களாகும். இக்குடும்பத்தில் 4 பேரினங்களும் 6 சிற்றினங்களும் இடம்பெற்றுள்ளன.
# கையற்ற திருக்கை வகையி

## அக்கிரோப்செட்டைடீக் குடும்பம்

- பேரினம் - அக்கிரோப்செட்டா
- பேரினம் - மான்கோப்செட்டா
- பேரினம் - நியோஅக்கிரோப்செட்டா
- பேரினம் - சூடோமான்கோப்செட்டா
# இறையனார் அகப்பொருள் நக்கீரனார் உரை

அகப்பொருள் பற்றிய இலக்கண நூல்களில் தொல்காப்பியத்துக்குப் பின்னர் தோன்றிய சிறப்பு மிக்க நூல் இறையனார் அகப்பொருள். இந்த நூலுக்கு உரை கண்ட சங்கப்புலவர்கள் பலர் என்று இந்த உரைநூலே குறிப்பிடுகிறது.  
நக்கீரனார் உரை மெய்சிலிர்ந்து வியந்து கேட்கப்பட்டதாம். மதுரை மருதன் இளநாகனார் உரை இவரது உரைக்கு அடுத்த நிலையில் வைத்துப் போற்றப்பட்டதாம்.
# இறையனார் அகப்பொருள் நக்கீரனார் உரை

## முச்சங்க வரலாறு

தலைச்சங்கம், இடைச்சங்கம், கடைச்சங்கம் என மூன்று சங்கங்கள் இருந்தன என்னும் செய்தியைக் கூறும் முதல்-நூல் இந்த உரைநூல்தான். இதனை முச்சங்கம் எனச் சொல்லிவருகிறோம்.
# இறையனார் அகப்பொருள் நக்கீரனார் உரை

## உரையின் சிறப்பு

அம்பலும் அலரும் களவு என்பது இறையனார் களவியலில் உள்ள 22-ஆம் நூற்பா. இதனை நக்கீரனார் உரை இவ்வாறு விளக்குகிறது.  
அம்பல் என்பது முகிழ்முகிழ்த்தல், அலர் என்பது சொல் நிகழ்தல்  
அம்பல் என்பது சொல் நிகழ்தல், அலர் என்பது இல் அறிதல்  
அம்பல் என்பது இல் அறிதல், அலர் என்பது அயல் அறிதல்  
அம்பல் என்பது அயல் அறிதல், அலர் என்பது சேரி அறிதல்  
அம்பல் என்பது சேரி அறிதல், அலர் என்பது ஊர் அறிதல்  
அம்பல் என்பது ஊர் அறிதல், அலர் என்பது நாடு அறிதல்  
அம்பல் என்பது நாடு அறிதல், அலர் என்பது தேயம் அறிதல்
# இறையனார் அகப்பொருள் நக்கீரனார் உரை

## உரையில் வடசொற்கள்

இந்த நூலில் வடசொற்கள் பலவாக உள்ளன. அவற்றில் சில வருமாறு.  
காரணிகன், குமாரசுவாமி, சிட்டர், சிந்திப்பான், சுவர்க்கம், பிராமணன், மூத்திர புரீடங்கள், வாசகம்
# இறையனார் அகப்பொருள் நக்கீரனார் உரை

## உரையின் நடை

நக்கீரனார் உரைநடை எவ்வாறு இருக்கிறது என்பதற்கு ஒர் எடுத்துக்காட்டு  
**களவியலின் வரலாறு**  
அக்காலத்துப் பாண்டியனாடு பன்னீரியாண்டு வற்கடஞ் சென்றது.
செல்லவே, பசிகடுகுதலும், அரசன் சிட்டரையெல்லாங் கூவி, வம்மின், யான்
உங்களைப் புறந்தரகில்லேன்; என் தேயம் பெரிதும் வருந்துகின்றது; நீயிர்
நுமக்கு அறிந்தவாறு புக்கு, நாடு நாடாயின ஞான்று என்னை
2யுள்ளிவம்மின் என்றான். என, அரசனை விடுத்து எல்லாரும் போயின
பின்றைக், கணக்கின்றிப் பன்னீரியாண்டு கழிந்தது. கழிந்த பின்னர், நாடு மலிய
மழை பெய்தது. பெய்த பின்னர், அரசன், ‘இனி நாடு நாடாயிற்றாகலின்,
நூல்வல்லாரைக் கொணர்க’ என்று எல்லாப் பக்கமும் ஆட்போக்க,
எழுத்ததிகாரமும் சொல்லதிகாரமும் யாப்பதிகாரமும் வல்லாரைத் தலைப்பட்டுக் கொணர்ந்து, ‘பொருளதிகாரம் வல்லாரை எங்குந் தலைப்பட்டிலேம்’ என்று வந்தார். வர அரசனும் புடைபடக் கவன்று ‘என்னை, எழுத்தும் சொல்லும் யாப்பும் ஆராய்வது 1பொருளதிகாரத்தின் பொருட்டன்றே. பொருளதிகாரம் பெறேமேயெனின்,
இவை பெற்றும் பெற்றிலேம்’ எனச் சொல்லாநிற்ப, மதுரை ஆலவாயில் அழல்
நிறக்கடவுள் சிந்திப்பான்: ‘என்னை பாவம்! அரசர்க்குக் கவற்சி பெரிதாயிற்று;
அதுதானும் ஞானத்திடைய தாகலான், யாம் அதனைத் தீர்க்கற்பாலம்’ என்று,
இவ்வறுபது சூத்திரத்தையுஞ் செய்து மூன்று செப்பிதழகத்து எழுதிப் பீடத்தின்
கீழிட்டான். இட்ட பிற்றைஞான்று, தேவர்குலம் வழிபடுவான், தேவர் கோட்டத்தை
எங்குந் துடைத்து, நீர் தெளித்துப் பூவிட்டுப் பீடத்தின்கீழ் என்றும்
அலகிடாதான் அன்று 2தெய்வதத்துக் குறிப்பினான், ‘அலகிடுவென்’ என்று,
உள்ளங்குளிர அலகிட்டான்; இட்டாற்கு அவ்வலகினோடும் இதழ் போந்தன.
போதரக், கொண்டுபோந்து நோக்கினாற்கு வாய்ப்புடைத்தாயிற்றோர்
பொருளதிகாரமாய்க் காட்டிற்று. காட்டப், பிரமன் சிந்திப்பான்: ‘அரசன்
பொருளதிகாரம் இன்மையிற் கவல்கின்றான் என்பது கேட்டுச் செல்லாநின்றது
உணர்ந்து நம்பெருமான் அருளிச் செய்தானாகும்’ என்று தன் அகம்
புகுதாதே, கோயிற் றலைக்கடைச் சென்று நின்று, கடைகாப்பார்க்கு உணர்த்தக்,
கடைகாப்பார் அரசற்கு உணர்த்த, அரசன், ‘புகுதுக’ எனப் பிரமனைக்
கூவச், சென்று புக்குக் காட்ட ஏற்றுக்கொண்டு நோக்கிப், ‘பொருளதிகாரம்!
இது நம்பெருமான் நமது இடுக்கண் கண்டு அருளிச் செய்தானாகற்பாலது!’
என்று, அத்திசை நோக்கித் தொழுதுகொண்டு நின்று, சங்கத்தாரைக் கூவுவித்து
‘நம்பெருமான் நமது இடுக்கண் கண்டு அருளிச்செய்த பொருளதிகாரம்,
இதனைக் கொண்டுபோய்ப் பொருள் காண்மின்’ என அவர்கள் அதனைக்
கொண்டுபோய்க் கல்மாப்பலகை ஏறியிருந்து ஆராய்வுழி, எல்லாரும் தாந்தாம்
உரைத்த உரையே நல்லதென்று சில நாளெல்லாஞ் சென்றன
# இறையனார் அகப்பொருள் நக்கீரனார் உரை

## இணைப்பு

1. களவியல் என்ற இறையனார் அகப்பொருள் உரை
1. தமிழ் இலக்கண நூல்கள், முனைவர் சா.வே.சுப்பிரமணியன் பதிப்பு, மெய்யப்பன் பதிப்பக வெளியீடு, 2007
# திருநெல்வேலி மருத்துவக் கல்லூரி

**திருநெல்வேலி மருத்துவக்கல்லூரி** (*Tirunelveli Medical College*) என்பது தென்இந்தியாவில் அமைந்திருக்கும் மருத்துவக்கல்லூரிகளில் ஒன்றாகும். திருநெல்வேலி மாநகரில் அமைந்துள்ளது. தமிழ்நாடு டாக்டர். எம்.ஜி.ஆர். மருத்துவப் பல்கலைக்கழகத்துடன் இணைக்கப்பட்டுள்ளது.
# திருநெல்வேலி மருத்துவக் கல்லூரி

## வரலாறு

சென்னைப் பல்கலைக்கழகத்தின் உடன்படிக்கையுடன் 1965ஆம் ஆண்டு தமிழ்நாடு அரசு, திருநெல்வேலி மாவட்டத்தில் பாளையங்கோட்டையில், திருநெல்வேலி, அரசு மருத்துவக் கல்லூரியை நிறுவியது. 1965-66 கல்வியாண்டில் மொத்தம் 75 மாணவர்கள் இளநிலை மருத்துவப் படிப்பிற்கு அனுமதிக்கப்பட்டனர். இவர்களில் மாணவர்கள் தூய சவேரியார் கல்லூரியிலும், மாணவியர் சாராள் தக்கர் கல்லூரியிலும் தமது முதலாம் ஆண்டு படிப்பினை முடித்தனர்.  
சூலை 1966-ல், இரண்டாம் ஆண்டு மருத்துவப் படிப்பினை அப்போது புதிதாக கட்டப்பட்ட உடற்கூற்றியல் துறையின் வகுப்புகளுக்குச் செல்லத் தொடங்கினர். மருந்தியல், நோயியல், நுண்ணுயிரியல் மற்றும் சமூக மற்றும் தடுப்பு மருத்துவம் போன்ற பிற துறைகள் அடுத்தடுத்த ஆண்டுகளில் செயல்படத் தொடங்கின. மேலும் மாவட்டத் தலைமை மருத்துவமனை, திருநெல்வேலி மருத்துவக் கல்லூரி மருத்துவமனையாக மாற்றப்பட்டது.  
1967ஆம் ஆண்டு தொடங்கப்பட்ட இக்கல்லூரி 1988ஆம் ஆண்டு புதிதாக உருவாக்கப்பட்ட தமிழ்நாடு டாக்டர் எம்ஜிஆர் மருத்துவப் பல்கலைக்கழகத்துடன் இணைவு பெற்றக் கல்லூரியாக மாறியது. இப்பல்கலைக்கழகத்துடன் இணையும் வரை, இந்தக் கல்லூரி மதுரை காமராசர் பல்கலைக்கழகத்தின் இணைவுக் கல்லூரியாக செயல்பட்டது.  
இக்கல்லூரியின் மாணவர் சேர்க்கை 1973-74 கல்வியாண்டு முதல், ஆண்டுக்கு 100 மாணவர் என அதிகரித்தது. 1977ஆம் ஆண்டு முதல் இந்திய மருத்துவ கவுன்சில் அங்கீகாரம் பெற்றது. தற்போது இக்கல்லூரியில் ஒவ்வொரு ஆண்டும் 250 மாணவர்களுக்குச் சேர்க்கை வழங்கப்படுகிறது.
# திருநெல்வேலி மருத்துவக் கல்லூரி

## வளாகம்

இக்கல்லூரி சுமார் 286 ஏக்கர் பரப்பளவில் பரந்து விரிந்த வளாகத்தில் அமைந்துள்ளது. விரிவுரை அரங்குகள், நூலகங்கள், வாசிப்பு அறைகள், கலையரங்கம் மற்றும் ஆண்களுக்கான 2 தனி விடுதிகள் (தி ஹவுஸ் ஆஃப் பிரின்ஸ், தி ஹவுஸ் ஆஃப் லார்ட்ஸ்) மற்றும் 2 பெண்களுக்கான (தேவதைகளின் மாளிகை) உள்ளன. ஆராய்ச்சி மேம்பாட்டிற்காகப் பரந்த அளவிலான பொதுவான ஆய்வக விலங்குகளைக் கொண்ட மத்திய விலங்கு இல்லம் உள்ளது. மருத்துவமனை பிரதான கல்லூரி வளாகத்திற்கு மேற்கே சுமார் 500 மீட்டர் தொலைவிலும், ஆண்கள் விடுதி வளாகத்திலிருந்து தென்கிழக்கே 500 மீட்டர் தொலைவிலும் உள்ளது. தமிழ்நாடு முழுவதும் வழங்கப்படும் இளநிலை மருத்துவப் படிப்பின் (*எம்பிபிஎஸ்*) அடிப்படையில் இந்தக் கல்லூரி முதல் 5 இடங்களில் உள்ளது.
# திருநெல்வேலி மருத்துவக் கல்லூரி

## அமைவிடம்

திருநெல்வேலி அரசு மருத்துவக் கல்லூரி, இதன் முதன்மை போதனா மருத்துவமனையுடன், இந்தியாவின் தமிழ்நாடு மாநிலத்தில் உள்ள திருநெல்வேலி நகரில் உள்ள பாளையங்கோட்டையில் உள்ள நெடுந்திடலில் அமைந்துள்ளது.  
கல்லூரி, மருத்துவமனை மற்றும் விடுதிகள் அனைத்தும் 1 கி. மீ. சுற்றளவில் அமைந்துள்ளது. தொடர்வண்டி நிலையத்திலிருந்து சுமார் 7 கி. மீ. தொலைவிலும், பேருந்து நிலையத்திலிருந்து 5 கி. மீ. தொலைவிலும் கல்லூரி அமைந்துள்ளது.
# திருநெல்வேலி மருத்துவக் கல்லூரி

## மாணவர் சேர்க்கை

கல்லூரியில் ஆண்டுதோறும் 250 மாணவர்கள் மருத்துவப் படிப்புக்கு நீட் தேர்வு மூலம் சேர்க்கப்படுகின்றனர். இதில் 85% தமிழ்நாடு அரசு மூலம் மாநில ஒதுக்கீடு அடிப்படையிலும் மற்றும் மீதமுள்ள 15% இந்தியக் குடியரசின் மத்திய அரசின் மூலம் அகில இந்திய ஒதுக்கீடு மூலம் நிரப்பப்படுகிறது.
# அக்காச்சி

**கப்டன் அக்காச்சி** என்ற **சிவகுமாரன் சிறீகாந்தன்** (இ. செப்டம்பர் 15, 1989) யாழ்ப்பாணம், நீர்வேலி பிரதேச விடுதலைப் புலிகளின் பொறுப்பாளராக இருந்த போராளி.
# அக்காச்சி

## இளமைக்காலம்

யாழ்ப்பாண மாவட்டம், நீர்வேலியைச் சேர்ந்த சிவகுமாரன், கனகமணி ஆகியோரின் இரட்டைக் குழந்தைகளில் ஒருவர் சிறீகாந்தன். மற்றவர் சிறீரஞ்சன் என்றும் பெயரிட்டிருந்தனர். ஸ்ரீரஞ்சன் சிறு வயதிலேயே இறந்து விட்டான். சிறீகாந்தன் விடுதலை இயக்கத்தில் ஜெகன் என்ற பெயரில் இணைந்து கொண்டு அக்காச்சி என்ற பெயரில் நீர்வேலிப் பிரதேசத் தலைவர் ஆனார். அக்காச்சி பாடசாலையில் படிக்கும் காலத்தில் விளையாட்டுப் போட்டிகளிலும் கராட்டிப் பயிற்சிகளிலும் குதிரையேற்றப் பயிற்சிகளிலும் மிகுந்த ஆர்வமுள்ளவராக இருந்தார்.
# அக்காச்சி

## புலிகள் இயக்கத்தில் அக்காச்சி

1983 ஆம் ஆண்டுக் கலவரத்தின் எதிரொலிகள் அக்காச்சியை பாதித்தது. இதனால் தமிழீழ விடுதலைப் புலிகள் இயக்கத்தின் போரணியில் ஒர் உறுப்பினனாக இணைந்து கொண்டார். 'அக்காய் டீசேர்ட்' அணிந்து கொண்டு நின்ற ஜெகனைக் கண்ட, கப்டன் பண்டிதர் "அக்காச்சி" என்ற பெயரை வைத்தார். அன்றிலிருந்து அப்பெயரே நிலைத்தது. விடுதலை இயக்கத்தின் இரண்டாம் படைப்பிரிவில் இராணுவப் பயிற்சியை முடித்துக் கொண்டு 1985 ஆம் ஆண்டின் முற்பகுதியில் தாயகம் திரும்பிய அக்காச்சி அக்கால கட்டத்தில் புலிகளால் நடத்தப்பட்ட பல இராணுவ நடவடிக்கைகளிலும், 1985 பெப்ரவரியில் இடம்பெற்ற கொக்கிளாய் இராணுவ முகாம் தாக்குதல், 1985 ஏப்ரல் மாதம் நடைபெற்ற யாழ்ப்பாணக் காவல் நிலையத் தாக்குதல், 1985 மே மாதம் நடைபெற்ற மன்னார் காவல் நிலையத் தாக்குதல் என்பவற்றில் பங்கேற்றார்.  
1985ஆம் ஆண்டு நடுப்பகுதியில் யாழ்ப்பாணக் குடாநாடு விடுதலைப் புலிகளின் கட்டுப்பாட்டின் கீழ் வந்தது. இதன் பின் நீர்வேலிப் பிரதேச பொறுப்பாளனாக நியமிக்கப்பட்ட அக்காச்சி இலங்கைப் படைகள் முகாமைவிட்டு வெளியேறாத படி மேற்கொள்ளப்பட்ட இராணுவ நடவடிக்கைகளில் பங்குபற்றினான். குறிப்பாக பலாலியிலிருந்த இராணுவ விமானப்படை கூட்டு முகாமிலிருந்து இராணுவம் வெளியேற முயன்றபோது விடுதலைப் புலிகள் மேற்கொண்ட பல எதிர்த் தாக்குதல்களில் அக்காச்சி பங்கேற்றார்.
# அக்காச்சி

## ஒப்பரேஷன் லிபரேஷன்

1987இல் இலங்கை அரசு வடமராட்சி மீது தொடுத்த ஒப்பரேஷன் லிபரேஷன் இராணுவ நடவடிக்கைக்கு எதிரான யுத்தத்தில் அக்காச்சி பங்குபற்றினார்.
# அக்காச்சி

## இந்திய இராணுவத்துடன் ஏற்பட்ட மோதல்

இந்திய அமைதி காக்கும் படை 1987ஆம் ஆண்டு ஒக்டோபர் மாதம் விடுதலைப் புலிகளுடன் மீது போர் தொடுத்தது. யாழ்ப்பாணம் டச்சுக் கோட்டையில் இருந்து ஒரு பிரிவினர் வெளியேற முயன்று கொண்டிருந்த அதே வேளையில் வேறு படைப் பிரிவினர் பலாலி வீதி, கே.கே.எஸ். வீதி, கண்டி வீதி வழியாக யாழ்ப்பாண நகரை நோக்கி முன்னேற முயன்று கொண்டிருந்தனர். கைதடி - கோப்பாய் வீதி வழியாக கோப்பாய்ச் சந்திக்க வரமுயன்ற இந்திய இராணுவத்தை அந்த இடத்தை நோக்கி நகரவிடாமல் பதினொரு நாட்கள் அக்காச்சியின் அணி தடுத்து நிறுத்தி வைத்துக்கொண்டது. உக்கிரமான போர் இடம்பெற்றது. பலத்த ஷெல் தாக்குதல்கள் இடம்பெற்றன. இந்த உக்கிரமான போரில் கோப்பாய் சந்திக்கு வரமுடியாத நிலையில் நின்ற இந்திய இராணுவத்தின் ஒரு படைப் பிரிவை அக்காச்சி அணி தடுத்து நிறுத்தி வைத்துக் கொண்ட நிலையில் இன்னுமொரு இந்தியப் படைப்பிரிவு மறுபக்கத்தால் உரும்பிராய் கிருஷணன் கோயிலடிக்கு வந்து வாழைத் தோட்டங்களுக்கூடாக நீர்வேலி வெங்காயக் கூட்டுறவுச் சங்கமருகில் வந்தது. கொமாண்டோ மோட்டார் ஷெல் தாக்குதல்களும் செயின் புளக்கு(டாங்கி) களாலும் தாக்கிய வண்ணம் கோப்பாய்ச் சந்திக்கு இந்திய இராணுவம் நள்ளிரவு கன்னிரண்டு மணிக்கே சென்றடைந்தது. இந்திய இராணுவ நடவடிக்கைளின் போது நீர்வேலிப்பகுதியில் அதிக உயிர்ச்சேதமோ பொருட்சேதமோ ஏற்படாமல் அக்காச்சியே ஏற்ற நடவடிக்கைகளையெடுத்து தனது திறமையால் கிராமத்தைக் காப்பாற்றினார் என இப்பகுதி மக்கள் நினைவு கூர்ந்து கொள்கிறார்கள்.
# அக்காச்சி

## வேறு தாக்குதல்கள்

1987 அக்டோபர் தொடக்கம் 1988 மார்ச் வரையுள்ள காலப்பகுதியில் நீர்வேலிப் பகுதியில் இந்திய இராணுவத்தின் மீது தாக்குதல்களில் அக்காச்சி பங்கேற்றார். பின்னர் அக்காச்சி அங்கிருந்து தப்பி பிறிதொரு பகுதிக்குள் நுழைந்தார்.
# அக்காச்சி

## பொதுமகன் காப்பாற்றல்

1988 முற்பகுதியில் ஒரு நாள் அச்செழு பகுதிக்கு வந்த இந்திய இராணுவத்தினர் பற்றை மறைவுகளின் பின்னால் படுத்துக் கொண்டு போராளிகளது வருகைக்காகக் காத்துக் கிடந்தனர். முக்கிய போராளிகளான லெப்டினன்ட் கேணல் இம்ரான், கப்டன் நேரு, அக்காச்சி இப்படியாக பல போராளிகள் அங்கே தங்கியிருந்தனர். அதிகாலை ஆகையால் சன நடமாட்டம் மிகக் குறைவாகவே இருந்தது. இந்த நிலையில் இராணுவ நடமாட்டம் பற்றிய தகவல் அன்றைய தினம் போராளிகளுக்குக் கிடைக்கவில்லை. இந்த நிலையில் ஒரு பொதுமகன் மீன் வலைகளைத் தன் தோளில் போட்டுக் கொண்டு வந்து இராணுவ நடமாட்டம் பற்றிய தகவலைக் கொடுத்து போராளிகளைக் காப்பாற்றினார்.
# அக்காச்சி

## வன்னியில் அக்காச்சி

1988 மார்ச் மாதம் தொடக்கம் 1989 தை மாதம் வரை அக்காச்சி வன்னிப் பகுதியில் இந்திய இராணுவத்துடன் பல மோதல்களில் ஈடுபட்டார்.
# அக்காச்சி

## மீண்டும் குடாநாட்டில்

சில மாதங்களை வன்னியில் கழித்துவிட்டு மீண்டும் 1989 தை மாதமளவில் அக்காச்சி குடா நாட்டிற்குள் வந்தார். இக்காலத்தில் அக்காச்சியும் அவனது தோழர்களும் கெரில்லா வாழ்க்கையே மேற்கொண்டனர். வீதிகளைக் கடக்கும் போது அல்லது தனது ஆதரவாளர்களைச் சந்திக்க வரும்போது எதிர்பாராமல் இந்திய இராணுவத்தைச் சந்திக்க நேரிட்டால் மோதல்கள் ஏற்படுவதுண்டு. இவ்வாறான மோதல்களில் பெரும் இழப்புக்களோடு இந்திய இராணுவம் முகாம் திரும்பிய ஒரு மோதல் மே 17, 1989 அன்று நீர்வேலிப் பகுதியில் நிகழ்ந்தது. இதேபோல் மே 30, 1989 அன்று அக்காச்சியும் சிவநேசன் என்ற இன்னொரு போராளியும் எதிரும் புதிருமாக இந்திய இராணுவத்தைச் சந்தித்தபோது பெரும் மோதல் ஒன்று நிகழ்ந்தது. இந்த மோதலின் போது கப்டன் நேரு, லெப்.குட்டி ஆகியோரும் இராணுவத்தினருடன் மோதினர். நீர்வெலி - அச்செழு வீதியில் நிகழ்ந்த இந்த மோதலில் எல்லோரும் சுற்றி வளைப்பை உடைத்து வெளியேறினர். ஆனால் சிவநேசன் நேருக்கு நேர் ஏற்பட்ட மோதலில் மரணம் அடைந்தார். இதே போன்ற பிறிதொரு மோதல் ஆகஸ்ட் 8, 1989 அன்று பருத்தித்துறை வீதியில் சிறுப்பிட்டிக்கு அருகே ஏற்பட்டது. இந்த மோதலில் கப்டன் ஒருவர் உட்பட இரண்டு இந்திய இராணுவத்தினர் இறந்தனர். இந்த மோதலில் அக்காச்சி முக்கியப் பங்கு வகித்தார். இந்த மோதல் நிகழ்ந்த மறுதினம் காலை 7:15 மணிக்கு ஆகாசவாணி டில்லி தமிழ்ச் செய்தியில் இந்த மோதல் பற்றிக் குறிப்பிட்டு அக்காச்சி தலைமையிலான குழுவே இந்த மோதலில் ஈடுபட்டது என்று அந்தச் செய்தியறிக்கையில் தெரிவிக்கப்பட்டது.
# அக்காச்சி

## இறுதித் தாக்குதலும் மரணமும்

ஓட்டுமடம் என்ற இடத்தில் கூடாரமடித்து புலிகளுக்கு எதிராகச் செயல்பட்டு வந்த ஈ.என்.டி.எல்.எப். என்ற அமைப்பினர் செப்டம்பர் 15, 1989 அன்று திலீபனின் அஞ்சலி நிகழ்வுக்கான ஏற்பாடுகளைச் செய்து கொண்டிருந்த பொதுமக்கள் மீது தாக்குதலை மேற்கொண்டனர். திலீபனின் அஞ்சலிப் பிரசுரம் ஒட்டிய மதனா என்ற இளைஞன் சுட்டுக் கொல்லப்பட்டான். அவர்களை அக்காச்சி எதிர்த்ததால் அங்கே மோதல் ஒன்று ஆரம்பமானது. அப்போது நீர்வேலி கண்ணாடித் தொழிற்சாலையில் நடந்த துப்பாக்கிச் சண்டையில் குண்டடி பட்டு அக்காச்சி மரணம் அடைந்தார்.
# இத்தாலியில் 1945 வசந்தகாலத் தாக்குதல்

**கிரேப்ஷாட் நடவடிக்கை** (*Operation Grapeshot*) என்பது என்பது இரண்டாம் உலகப் போரின் போது நடைபெற்ற ஒரு நேச நாட்டுத் தாக்குதல் நடவடிக்கை. இத்தாலியப் போர்த்தொடரின் ஒரு பகுதியான இது 1945 வசந்தகாலத்தில் நிகழ்த்தப்பட்டதால் **1945 வசந்தகாலத் தாக்குதல்** என்றும் அழைக்கப்படுகிறது. இத்தாலியில் நடந்த இறுதி மோதல் இதுவே.  
செப்டம்பர் 1943ல் நேச நாட்டுப் படைகள் இத்தாலி மீது படையெடுத்தன. அடுத்த ஒன்றரை ஆண்டுகளில் இத்தாலியின் பெரும்பகுதியினைக் கைப்பற்றின. ஜூன் 1944ல் பிரான்சு மீதான் நேச நாட்டுப் படையெடுப்பு தொடங்கியதால் இத்தாலியப் போர்முனைக்கான முக்கியத்துவம் குறைந்துபோனது. பாதுகாவல் படைகளுக்கு சாதகமான இத்தாலியின் புவியியல் அமைப்பு, ஆல்பர்ட் கெஸ்சல்ரிங்க் தலைமையிலான ஜெர்மானியப் படைகளின் கடுமையான எதிர்ப்பு போன்ற காரணங்களாலும் நேச நாட்டு உத்தியாளர்கள் இத்தாலியப் போர்முனையின் முக்கியத்துவத்தைக் குறைத்து பிரான்சில் கவனம் செலுத்தத் தொடங்கினர். 1944இன் பிற்பகுதியில் காத்திக் கோடு மீது நடத்தப்பட்ட தாக்குதலுக்குப் பின்னர் இத்தாலியப் போர்முனையில் மந்தநிலை உருவானது.  
ஜனவரி 1945 முதல் மீண்டும் இத்தாலியப் போர்முனையில் போர் நடவடிக்கைகள் முடுக்கிவிடப்பட்டன. பிரான்சில் நடைபெறும் சண்டைகளுக்காகத் திருப்பி விடப்பட்டிருந்த படைப்பிரிவுகளுக்கு பதில் புதிய படைப்பிரிவுகள் இத்தாலிக்கு அனுப்பப்பட்டன. மார்ச் 1945 இல் அமெரிக்க 5வது ஆர்மி மற்றும் பிரித்தானிய 8வது ஆர்மி இரண்டிலும் சேர்த்து 20 டிவிசன்கள் (சுமார் 13,34,000 பேர்). அச்சு தரப்பில் தொடர் போரால் பலவீனமடைந்த 21 ஜெர்மான்ய டிவிசன்களும், ஜெர்மனி ஆதரவு இத்தாலிய சமூக அரசின் 4 டிவிசன்களும் இருந்தன. கிழக்கு இத்தாலியில் பிரித்தானிய 8வது ஆர்மியும், மத்திய இத்தாலியில் அமெரிக்க 5வது ஆர்மியும் தாக்க திட்டமிடப்பட்டது. ஏப்ரல் 6ம் தேதி நேச நாட்டு படைகளின் வசந்தகாலத் தாக்குதல் ஆரம்பமானது. கடும் வான்வழி குண்டுவீச்சு மற்றும் பீரங்கித் தாக்குதலுக்குப் பின்னர் பிரித்தானிய 8வது ஆர்மி சீனியோ ஆற்றைக் கடக்கும் முயற்சியில் ஈடுபட்டது. சீனியோவைக் கடந்து முன்னேறிய 8வது ஆர்மி படைப்பிரிவுகள் ஏப்ரல் 11ம் தேதி சாண்ட்டெர்னோ ஆற்றங்கரையை அடைந்தன. ஏப்ரல் 12ம் தேதி சாண்ட்டெர்னோ ஆற்றைக் கடந்து முன்னேறி, ஏப்ரல் 14ம் தேதி அர்ஜெண்ட்டா கணவாயைக் கைப்பற்ற முயன்றன. கிழக்கில் கடும் சண்டை நடந்து கொண்டிருக்கும் போது ஏப்ரல் 14 அன்று மத்தியப் பகுதியில் அமெரிக்க 5வது ஆர்மி தனது தாக்குதலைத் தொடங்கியது. ஒரு வார சண்டைக்குப் பின்னர் ஜெர்மானியப் படைகள் முறியடிக்கப்பட்டு அமெரிக்கப் படைகள் போ ஆற்று சமவெளிக்குள் ஊடுருவி விட்டன. அதே காலகட்டத்தில் கிழக்கில் அர்ஜெண்ட்டா கணவாயும் கைப்பற்றப்பட்டது. அடுத்த சில நாட்களில் பல வடக்கு இத்தாலிய நகரங்கள் நேச நாட்டுப் படைகள் வசமாகின. ஏப்ரல் 21ல் போலோக்னா, 23ல் பொண்டேனோ, 26ல் வெரோனா, 29ல் படுவா ஆகியவை வீழ்ந்தன. மேலும் பல நகரங்களில் இத்தாலிய எதிர்ப்புப் படைகள் ஜெர்மானியர்களுக்கு எதிராக வெளிப்படையாக எழுச்சிகளைத் தொடங்கின. நிலைமை கைமீறியதை உணர்ந்த ஜெர்மானியத் தளபதி வெய்ட்டிங்காஃப் நேச நாட்டுப் படைகளுடன் சரணடைவுப் பேச்சுவார்த்தைகளைத் தொடங்கினார் சுவிட்சர்லாந்தில் நடைபெற்ற இப்பேச்சுவார்த்தைகளின் விளைவாக மே 2, 1945 அன்று இத்தாலியில் இருந்த ஜெர்மானியப் படைகள் சரணடைந்தன.
# துமிலன் செல்வகுமாரன்

**துமிலன் செல்வகுமாரன்** (பிறப்பு: பெப்ரவரி 21, 1982) இலங்கையைப் பிறப்பிடமாகக் கொண்ட ஜெர்மனியப் பத்திரிகையாளரும், புகைப்படப்பிடிப்பாளரும், எழுத்தாளரும் ஆவார். இவர் தற்சமயம் ஜெர்மனியில் வசித்து வருகிறார்.
# துமிலன் செல்வகுமாரன்

## வாழ்க்கைச் சுருக்கம்

துமிலன் இலங்கையின் வடபுலத்தில் அமைந்துள்ள மேலைப்புலோலியூர், பருத்தித்துறை, ஆத்தியடியைப் பிறப்பிடமாகக் கொண்டவர். மே, 1986 இல் இருந்து ஜெர்மனியில் வசித்து வருகிறார். இவர் ஆரம்பத்தில் கணினித்துறை சம்பந்தமாகக் கற்றிருந்தாலும், பத்திரிகைத்துறை மீது உள்ள ஆர்வத்தால் மீண்டும் பத்திரிகைத்துறை சம்பந்தமான மேற்படிப்பை மேற்கொண்டு ஜனவரி 2006 இல் இருந்து Schwäbisch Hall இல் இருந்து வெளிவந்து கொண்டிருக்கும் Haller Tagblatt என்ற ஜெர்மனியப் பத்திரிகையின் ஆசிரியராகக் கடமையாற்றுகிறார். இவரது ஆக்கங்களும், புகைப்படங்களும் ஜெர்மனியில் இருந்து வெளிவரும் பல பத்திரிகைகளிலும், இணையத்தளங்கிலும் இடம் பெற்றுள்ளன.
# துமிலன் செல்வகுமாரன்

## கூ-குளுக்ஸ்-கிளான்

இவர் 2012 இல், யேர்மனியில் இயங்கும் கூ-குளுக்ஸ்-கிளான் (Ku-Klux-Klan) என்ற அமைப்புடன் தொடர்புடைய இரகசிய முகவர்களை அணுகி, அவர்களுடன் தொடர்பு கொண்டு சில இரகசியத்தகவல்களைச் சேகரித்து, பத்திரிகையில் எழுதத் தொடங்கியதால் நியோநாசி என்று அழைக்கப்படும் தேசிய சோசலிய திரைமறைவு அமைப்புக்கும் (Nationalsozialistischer Untergrund (NSU)) கூ-குளுக்ஸ்-கிளான் என்ற அமைப்புக்குமான தொடர்புகளும், மறைந்திருந்த பல தகவல்களும் பொலிஸ்துறைக்குத் தெரியவந்தன. இது விடயமான பல இரகசியத்தகவல்களுடனான Geheimsache NSU என்ற நூலை இவரும் இன்னும் ஒன்பது யேர்மனிய எழுத்தாளர்களும் இணைந்து எழுதியுள்ளார்கள். இந்நூல் மே 26, 2014 இல் வெளிவந்துள்ளது.
# துமிலன் செல்வகுமாரன்

## விருதுகள்

துமிலன் செல்வகுமாரனுக்கு பத்திரிகைத் துறையில் மிகவும் மதிப்புமிக்க விருதுகளில் ஒன்றான Stern Award (Henri-Nannen Award), ஜூன் 2024 இல் யேர்மனியின் Hamburg நகரில் வழங்கப்பட்டது. காவற்துறையினரால் சாதாரணமரணம் என விடப்பட்ட மரணத்தின் தடயங்களை புலனாய்வு செய்து, ஆராய்ந்து, அது தற்செயலான மரணம் அல்ல, அது தொடர் கொலையாளியால் செய்யப்பட்ட கொலை என நிரூபித்து, காவற்துறையினரின் அசிரத்தையை வெளிப்படுத்தி எழுதிய Polizeibeamte im Blindflug என்ற கட்டுரைக்காகவே 2024 ம் ஆண்டுக்கான இவ்விருது இவருக்கு வழங்கப்பட்டது.
# துமிலன் செல்வகுமாரன்

## யேர்மனிய எழுத்தாளர்களுடன் இணைந்து இவர் எழுதிய நூல்கள்

- *Ende der Aufklärung: die offene Wunde NSU.* (+ Andreas Förster (Journalist), Thomas Moser) Klöpfer & Meyer Verlag, Tübingen 2018, ISBN 978-3-86351-479-2
- *Geheimsache NSU: Zehn Morde, von Aufklärung keine Spur*. (+ Andreas Förster (Journalist), Hajo Funke, Rainer Nübel, Thomas Moser) Klöpfer & Meyer Verlag, Tübingen 2014, ISBN 978-3-86351-086-2
- Schreddern, Spitzeln, Staatsversagen: Wie rechter Terror, Behördenkumpanei und Rassismus aus der Mitte zusammengehe 31.03.2013* Schreddern, Spitzeln, Staatsversagen: Wie rechter Terror, Behördenkumpanei und Rassismus aus der Mitte zusammengehe 31.03.2013
# துமிலன் செல்வகுமாரன்

## புகைப்படங்களுடன் வெளிவந்த நூல்கள்

- Schwäbisch Hall - Tradition trifft Moderne, ஒக்டோபர் 8, 2009 (நூல்)
- Kindererziehung heute - ist das zu schaffen? ஜூலை, 2006 (நூல்)
# துமிலன் செல்வகுமாரன்

## புகைப்படங்களுடன் வெளிவந்த இதழ்கள்

- Theaterzeitungசூன் 1, 2011 (இதழ்)
- Gut essen & trinkenஏப்ரல் 7, 2011 (இதழ்)
- Campus Schwäbisch Hall , 2009 (இதழ்)
- Schwäbisch Hall - Tradition trifft Moderne, ஒக்டோபர் 8, 2009 (நூல்)
- Kindererziehung heute - ist das zu schaffen? ஜூலை, 2006 (நூல்)
# புழல் ஏரி

**புழல் ஏரி ** அல்லது **செங்குன்ற ஏரி** (**Pulhal Lake** அல்லது **Red Hills Lake**) என்றழைக்கப்படும் நீர்த்தேக்கமானது தமிழ்நாட்டின் திருவள்ளூர் மாவட்டத்தில் பொன்னேரி வட்டத்தில் புழல் என்னுமிடத்தில் அமைந்துள்ளது. சென்னைக்கு குடிநீர் விநியோகிக்கப்படும் மூன்று ஏரிகளில் இது ஒன்றாகும்; மற்றவை செம்பரம்பாக்கம் ஏரியும் மற்றும் சோழவரம் ஏரியுமாகும். இது மழைநீர் பிடி நீர்த்தேக்கமாகும். இதன் முழு கொள்ளளவு 3,300 மில்லியன் கன அடி (93 மில்லியன் மீ<sup>3</sup>). இங்கு அமைக்கப்பட்டுள்ள பூங்கா ஒரு சுற்றுலா இடமாக விளங்குகிறது.
# பொ. கருணாகரமூர்த்தி

**பொ. கருணாகரமூர்த்தி** (பிறப்பு: மே 8, 1954) செருமானிய, ஈழத்து எழுத்தாளர். புகலிடத்தில் எழுத்துப் பயணத்தை ஆரம்பித்தவர்களில் இவர் முக்கியமானவராகக் கருதப்படுகிறார்.
# பொ. கருணாகரமூர்த்தி

## வாழ்க்கைச் சுருக்கம்

பொ. கருணாகரமூர்த்தி யாழ்ப்பாண மாவட்டத்தில் புத்தூரில் 1954 ஆம் ஆண்டில் பிறந்தவர். 1980 இல் இருந்து செருமனியில் வசித்து வருகிறார். செருமனியில் வாடகைக் காரோட்டியாகப் பணிபுரியும் இவர் புலம்பெயர்ந்த ஈழத்து எழுத்தாளர்களில் முதன்மையான ஒரு எழுத்தாளராகக் கருதப்படுகிறார்.
# பொ. கருணாகரமூர்த்தி

## எழுத்துலக வாழ்வு

இவர் 1985 இல் கணையாழில் வெளிவந்த ‘ஒரு அகதி உருவாகும் நேரம்’ எனும் குறுநாவல் மூலம் சிறுபத்திரிகை வாசகர்களுக்கு அறிமுகமானவர். டிசம்பர் 2010 இல் வெளிவந்த இவரது பதுங்குகுழி சிறுகதைத்தொகுப்பு கனடாவின் தமிழ் இலக்கியத்தோட்டம் என்னும் இலக்கிய அமைப்பால் 2010 இன் சிறந்த சிறுகதைத்தொகுப்பாகத் தேர்ந்தெடுக்கப் பெற்றது.
# பொ. கருணாகரமூர்த்தி

## வெளிவந்த நூல்கள்

- கிழக்கு நோக்கி சில மேகங்கள் (சிறுகதைத் தொகுப்பு) - ஏப்ரல் 1996
- ஒரு அகதி உருவாகும் நேரம் (மூன்று குறுநாவல்கள்) - ஏப்ரல் 1996
- அவர்களுக்கு என்று ஒரு குடில் (சிறுகதைத் தொகுப்பு) - 1999
- கூடு கலைதல் (சிறுகதைத் தொகுப்பு) - டிசம்பர் 2005
- பெர்லின் இரவுகள் - டிசம்பர் 2005
- பதுங்குகுழி - சிறுகதை டிசம்பர் 2010
# மார்வாரி மொழி

**மார்வாரி மொழி** (*Mārwāṛī*; also variously **Marvari**, **Marwadi**, **Marvadi**) இந்தியாவின் இராசத்தான் மாநிலத்திலும் அடுத்துள்ள குசராத் மற்றும் பாக்கித்தானின் கிழக்குப் பகுதிகளிலும் பேசப்படும் ஓர் மொழியாகும். இமயமலை நாடான நேபாளத்தில் சுமார் 7.9 மில்லியன் அல்லது அதற்கு மேற்பட்ட இம்மொழியினை பேசுபவர்களுடன் சில புலம்பெயர்ந்த சமூகங்களிலும் மார்வாரி காணப்படுகிறது. இது ராஜஸ்தானின் மிகப்பெரிய மொழி வகைகளில் ஒன்றாகும். பெரும்பாலான இம்மொழியினை பேசுபவர்கள்ராஜஸ்தானில் வாழ்கின்றனர். மார்வாரியில் பனிரெண்டுக்கும் மெற்பட்ட கிளை மொழிகள் உள்ளன.  
இந்தி, மராத்தி, நேபாளி மற்றும் சமசுகிருதம் போன்றே மார்வாரி பிரபலமான தேவநாகரி எழுத்தில் எழுதப்பட்டுள்ளது; இது வரலாற்று ரீதியாக மகாஜனியில் எழுதப்பட்டிருந்தாலும், இது கிழக்கு பாகித்தானில் உள்ள மார்வாரி சிறுபான்மையினரால் பெர்சோ-அரபு எழுத்துகளில் எழுதப்பட்டுள்ளது (நிலையான / மேற்கு நாஸ்க் எழுத்து மாறுபாடு சிந்து மாகாணத்தில் பயன்படுத்தப்படுகிறது, கிழக்கு நசுதலிக வரிவடிவ மாறுபாடு பஞ்சாப் மாகாணத்தில் பயன்படுத்தப்படுகிறது) அது கல்வி அந்தஸ்து தருகிறது ஆனால் அது விரைவாக உருது மொழிக்கு நகர்ந்து விட்டது .  
இந்தியன் மார்வாரிக்கு இந்தியாவில் அரசாங்கத்தில் உத்தியோகபூர்வ அந்தஸ்து இல்லை, அது கல்வி மொழியாக பயன்படுத்தப்படவில்லை. மார்வாரி இன்றும் பிகானேர் மற்றும் சோத்பூரில் பரவலாக பேசப்படுகிறது.
# மார்வாரி மொழி

## வரலாறு

132 இலட்சம் பேர் (1997படி) உரையாடும் இந்த மொழி தேவநாகரி வரியுருவை எழுத்துக்களுக்குப் பயன்படுத்துகிறது. பாக்கித்தானில் பெர்சிய-அராபிக் வரியுரு பயன்படுத்தப்படுகிறது. மார்வாரி மொழியில் 23 வகைகள் உள்ளன. தற்போது இந்த மொழிக்கு அரசு அல்லது கல்வியில் எந்த தகுநிலையும் இல்லை. இதனை அரசியலமைப்பின் எட்டாவது அட்டவணையில் சேர்க்க அண்மையில் முயற்சிகள் எடுக்கப்படுகின்றன. இராசத்தான் மாநிலம் இந்த இராசத்தானி மொழிக்கு அங்கீகாரம் அளித்துள்ளது. ஜோத்பூர் பகுதியில் மார்வாரி மொழி பேசுவோர் கூடுதலாக உள்ளனர்.
# மார்வாரி மொழி

## புவியியல் பரவல்

இந்திய மாநிலமான ராஜஸ்தானில் மார்வாரி முதன்மை மொழியாக பேசப்படுகிறது. மார்வாரி பேச்சாளர்கள் இந்தியா மற்றும் பிற நாடுகளில் பரவலாக கலைந்துள்ளன, ஆனால் குறிப்பாக அண்டை மாநிலமான குஜராத் மற்றும் கிழக்கு பாகித்தானில் காணப்படுகின்றன. இம்மொழியினை பேசுபவர்கள் போபாலிலும் காணப்படுகிறார்கள். 2001 மக்கள் தொகை கணக்கெடுப்பின்படி இந்தியாவில் சுமார் 7.9 மில்லியன் இம்மொழியினை பேசுபவர்கள் உள்ளனர். இதில் தாலி (கிழக்கு ஜெய்சால்மர் மாவட்டம் மற்றும் வடமேற்கு ஜோத்பூர் மாவட்டத்தில் பேசப்படுகிறது), பேகே ( ஹரியானாவுக்கு அருகில்), பித்ராட்டி, சிரோஹா, கோட்வேரா போன்ற பல கிளைமொழிகள் உள்ளன:
# மார்வாரி மொழி

## ஒலியியல்

/ ம / சில நேரங்களில் உயர்கிறது . பலவிதமான உயிரெழுத்து மாற்றங்களும் உள்ளன. இருப்பினும், பெரும்பாலான பிரதிபெயர்கள் மற்றும் விசாரிப்பவர்கள் இந்தி மொழியில் இருந்து வேறுபடுகிறார்கள்.
<sup data-ve-ignore="true">&#x5B; *<span title="This claim needs references to reliable sources. (August 2014)">மேற்கோள் தேவை</span>* &#x5D;</sup>
# மார்வாரி மொழி

## உருவியலில்

மார்வாரி மொழிகளில் இந்துஸ்தானி (இந்தி அல்லது உருது) உடன் ஒத்த ஒரு அமைப்பு உள்ளது.  அவற்றின் முதன்மை சொல் வரிசை பொருள்-பொருள்-வினை மார்வாரியில் பயன்படுத்தப்படும் பெரும்பாலான பிரதிபெயர்கள் மற்றும் விசாரணைகள் இந்தியில் பயன்படுத்தப்பட்டவற்றிலிருந்து வேறுபடுகின்றன; குறைந்த பட்சம் மார்வாரி முறையானது மற்றும் கராட்டி ஆகியவை அவற்றின் பன்மை உச்சரிப்புகளில் ஒரு கிளசிவிட்டி வேறுபாட்டைக் கொண்டுள்ளன.
<sup data-ve-ignore="true">&#x5B; *<span title="This claim needs references to reliable sources. (September 2019)">மேற்கோள் தேவை</span>* &#x5D;</sup>
# மார்வாரி மொழி

## சொற்களஞ்சியம்

மார்வாரி சொற்களஞ்சியம் மற்ற மேற்கத்திய இந்தோ-ஆரிய மொழிகளுடன், குறிப்பாக ராஜஸ்தானி மற்றும் குஜராத்தி போன்றவற்றுடன் ஓரளவு ஒத்திருக்கிறது, இருப்பினும், இலக்கணம் மற்றும் அடிப்படை சொற்களின் கூறுகள் பரஸ்பர புத்திசாலித்தனத்தை கணிசமாகத் தடுக்கும் அளவுக்கு வேறுபடுகின்றன. கூடுதலாக, மார்வாரி சமசுகிருதத்தில் காணப்படும் பல சொற்களைப் பயன்படுத்துகிறது இது (பெரும்பாலான வட இந்திய மொழிகளின் மூதாதையர்) இந்தியில் காணப்படவில்லை.
# மார்வாரி மொழி

## எழுதும் முறை

மர்வாரி பொதுவாக தேவநாகரி எழுத்தில் எழுதப்பட்டாலும், மகாஜனி எழுத்து பாரம்பரியமாக மொழியுடன் தொடர்புடையது. பாரம்பரியமாக இது மகாஜனி எழுத்தில் எழுதப்பட்டது (இதில் உயிரெழுத்துக்கள் இல்லை, மெய் மட்டுமே). பாக்த்தானில் இது பெர்சோ-அரபு எழுத்துகளில் மாற்றங்களுடன் எழுதப்பட்டுள்ளது. தேவநகரிக்கான வரலாற்று மார்வாரி ஆர்த்தோகிராபி நிலையான தேவநாகரி எழுத்துக்களுக்கு பதிலாக மற்ற எழுத்துக்களைப் பயன்படுத்துகிறது.
# புனிதர் பட்டம் பெற்ற திருத்தந்தையர்கள்

உரோமன் கத்தோலிக்க திருச்சபையின் தலைவராக பணியாற்றியவரில், புனிதர் பட்டம் பெற்றவர்களின் பட்டியல் இது. இதுவரை 82 (265-இல்) பேருக்கு இப்பட்டம் வழங்கப்பட்டிருக்கின்றது. 16 பேருக்கு திருப்பீட மகிமையான முத்திப்பேறு பெற்ற பட்டம் அளிக்கப்பட்டிருக்கின்றது.
# புனிதர் பட்டம் பெற்ற திருத்தந்தையர்கள்

## புனிதர்கள்

1. திருத்தந்தை முதலாம் ஆதேயோதாத்துஸ்
1. திருத்தந்தை மூன்றாம் ஏட்ரியன்
1. திருத்தந்தை முதலாம் அகாப்பெட்டஸ்
1. திருத்தந்தை ஆகத்தோ
1. திருத்தந்தை முதலாம் அலெக்சாண்டர்
1. திருத்தந்தை அனகிலேத்துஸ்
1. திருத்தந்தை அனிசேட்டஸ்
1. திருத்தந்தை முதலாம் அனஸ்தாசியுஸ்
1. திருத்தந்தை அந்தேருஸ்
1. திருத்தந்தை இரண்டாம் பெனடிக்ட்
1. திருத்தந்தை முதலாம் போனிஃபாஸ்
1. திருத்தந்தை நான்காம் போனிஃபாஸ்
1. திருத்தந்தை காயுஸ்
1. திருத்தந்தை முதலாம் கலிஸ்டஸ்
1. திருத்தந்தை முதலாம் செலஸ்தீன்
1. திருத்தந்தை ஐந்தாம் செலஸ்தீன்
1. திருத்தந்தை முதலாம் கிளமெண்ட்
1. திருத்தந்தை கொர்னேலியுஸ்
1. திருத்தந்தை முதலாம் தாமசுஸ்
1. திருத்தந்தை தியோனீசியுஸ்
1. திருத்தந்தை எலூத்தேரியுஸ்
1. திருத்தந்தை முதலாம் யூஜின்
1. திருத்தந்தை யூசேபியஸ்
1. திருத்தந்தை யுட்டீக்கியன்
1. திருத்தந்தை எவரிஸ்துஸ்
1. திருத்தந்தை ஃபேபியன்
1. திருத்தந்தை முதலாம் ஃபெலிக்ஸ்
1. திருத்தந்தை மூன்றாம் ஃபெலிக்ஸ்
1. திருத்தந்தை நான்காம் ஃபெலிக்ஸ்
1. திருத்தந்தை முதலாம் ஜெலாசியுஸ்
1. திருத்தந்தை முதலாம் கிரகோரி
1. திருத்தந்தை இரண்டாம் கிரகோரி
1. திருத்தந்தை மூன்றாம் கிரகோரி
1. திருத்தந்தை ஏழாம் கிரகோரி
1. திருத்தந்தை ஹிலாரியுஸ்
1. திருத்தந்தை ஹோர்மிஸ்டாஸ்
1. திருத்தந்தை ஹைஜீனஸ்
1. திருத்தந்தை முதலாம் இன்னசெண்ட்
1. திருத்தந்தை முதலாம் யோவான்
1. திருத்தந்தை இருபத்திமூன்றாம் யோவான்
1. திருத்தந்தை இரண்டாம் யோவான் பவுல்
1. திருத்தந்தை முதலாம் ஜூலியுஸ்
1. திருத்தந்தை முதலாம் லியோ
1. திருத்தந்தை இரண்டாம் லியோ
1. திருத்தந்தை மூன்றாம் லியோ
1. திருத்தந்தை நான்காம் லியோ
1. திருத்தந்தை ஒன்பதாம் லியோ
1. திருத்தந்தை லைனஸ்
1. திருத்தந்தை முதலாம் லூசியஸ்
1. திருத்தந்தை மர்செல்லீனுஸ்
1. திருத்தந்தை முதலாம் மர்செல்லுஸ்
1. திருத்தந்தை மாற்கு
1. திருத்தந்தை முதலாம் மார்ட்டின்
1. திருத்தந்தை மில்த்தியாதேஸ்
1. திருத்தந்தை முதலாம் நிக்கோலாஸ்
1. திருத்தந்தை முதலாம் பாஸ்கால்
1. திருத்தந்தை முதலாம் பவுல்
1. புனித பேதுரு
1. திருத்தந்தை முதலாம் பயஸ்
1. திருத்தந்தை ஐந்தாம் பயஸ்
1. திருத்தந்தை பத்தாம் பயஸ்
1. திருத்தந்தை போன்தியன்
1. திருத்தந்தை முதலாம் செர்ஜியுஸ்
1. திருத்தந்தை சில்வேரியுஸ்
1. திருத்தந்தை சிம்ப்ளீசியுஸ்
1. திருத்தந்தை சிரீசியஸ்
1. திருத்தந்தை முதலாம் சிக்ஸ்துஸ்
1. திருத்தந்தை இரண்டாம் சிக்ஸ்துஸ்
1. திருத்தந்தை மூன்றாம் சிக்ஸ்துஸ்
1. திருத்தந்தை சொத்தேர்
1. திருத்தந்தை முதலாம் ஸ்தேவான்
1. திருத்தந்தை முதலாம் சில்வெஸ்தர்
1. திருத்தந்தை சிம்மாக்குஸ்
1. திருத்தந்தை டெலஸ்ஃபோருஸ்
1. திருத்தந்தை முதலாம் அர்பன்
1. திருத்தந்தை முதலாம் விக்டர்
1. திருத்தந்தை வித்தாலியன்
1. திருத்தந்தை சக்கரியா
1. திருத்தந்தை செஃபிரீனுஸ்
1. திருத்தந்தை சோசிமஸ்
1. திருத்தந்தை இருபத்திமூன்றாம் யோவான்
1. திருத்தந்தை இரண்டாம் யோவான் பவுல்
# புனிதர் பட்டம் பெற்ற திருத்தந்தையர்கள்

## அருளாளர்கள்

1. திருத்தந்தை ஆறாம் பவுல்
1. திருத்தந்தை இரண்டாம் அர்பன்
1. திருத்தந்தை ஐந்தாம் அர்பன்
1. திருத்தந்தை ஐந்தாம் இன்னசெண்ட்
1. திருத்தந்தை ஒன்பதாம் பயஸ்
1. திருத்தந்தை பத்தாம் கிரகோரி
1. திருத்தந்தை பதினொன்றாம் இன்னசெண்ட்
1. திருத்தந்தை பதினொன்றாம் பெனடிக்ட்
1. திருத்தந்தை மூன்றாம் யூஜின்
1. திருத்தந்தை மூன்றாம் விக்டர்
# புனிதர் பட்டம் பெற்ற திருத்தந்தையர்கள்

## வணக்கத்திற்குரியவர்கள்

1. திருத்தந்தை பன்னிரண்டாம் பயஸ்
# புனிதர் பட்டம் பெற்ற திருத்தந்தையர்கள்

## இறை ஊழியர்கள்

1. திருத்தந்தை பதின்மூன்றாம் பெனடிக்ட்
1. திருத்தந்தை முதலாம் யோவான் பவுல்
1. திருத்தந்தை ஏழாம் பயஸ்
# எண்ணூர்

**எண்ணூர் ** (ஆங்கிலம்: *Ennore*) இந்திய மாநகரம் சென்னையின் நகர்ப் பகுதிகளில் ஒன்றாகும். சென்னையின் வடக்கே கொறத்தலையார் ஆறு, எண்ணூர் சிறுகுடா மற்றும் வங்காள விரிகுடா கடல் என முப்புறமும் நீர் சூழ்ந்த தீபகற்ப நிலப்பகுதியாக விளங்குகிறது. எண்ணூர் சிறுகுடா எண்ணூரையும் எண்ணூர் துறைமுகத்தையும் பிரிக்கிறது. இது அண்ணா நகர், சாசுத்திரி நகர், நேரு நகர், எல்லையம்மன் கோயில் தெரு, சிவன்படை வீதி, கமலம்மா நகர், திலகர் நகர், காந்தி நகர், காவேரி நகர், கிரிப்பா தோட்டம், சீயோன் நகர், எம்.சி.ஆர். நகர் (RS Road), சஞ்சய் காந்தி நகர், காட்டுக்குப்பம், கொட்டங்குப்பம், வள்ளுவர் நகர், காமராசு நகர், செயலலிதா நகர் (புதிய வ.உ.சி. நகர்), சத்தியவாணி முத்து நகர், உலகநாதபுரம், எண்ணூர் குப்பம், முகத்துவாரக் குப்பம், தாழங்குப்பம், நெட்டுக்குப்பம், சின்ன குப்பம், பெரிய குப்பம், எர்ணாவூர் குப்பம், எர்ணாவூர், அன்னை சிவகாமி நகர் (பர்மா நகர்) இந்திராகாந்தி குப்பம், நேத்தாசி நகர், பாரதியார் நகர் வடக்கு பாரதியார் நகர், ராமகிருசுணா நகர் போன்ற ஊர்களை உள்ளடக்கியது. கிழக்கே கடலும், மேற்கே கடலில் கலக்கும் பக்கிங்காம் கால்வாயும் ஓடுகிறது.  
முருகன் கோயில், மசூதி, உலகாத்தம்மன் ஆலயம், புனித சூசையப்பர் ஆலயம், விநாயகர் கோவில், பொற்காளியம்மன் ஆலயம் குறிப்பிடத்தக்கவை.  
அனல் மின் நிலையம், அசோக் லேலாண்ட், பவுண்டிரீ, பாரி, கோத்தாரி என தொழிற்சாலைகள் நிறைந்துள்ளன.
# தாமரை (இலங்கை இதழ்)

**தாமரை** இலங்கையிலிருந்து 1949ம் ஆண்டில் வெளிவந்த ஒரு வார இதழாகும். தாமரை என்ற பெயரில் இலங்கை, இந்தியா ஆகிய நாடுகளில் அவ்வப்போது பல இதழ்களும், சிற்றிதழ்களும் வெளிவந்துள்ளன.
# தாமரை (இலங்கை இதழ்)

## ஆசிரியர்

- நிற்கத் ஜஹான்
# தாமரை (இலங்கை இதழ்)

## உள்ளடக்கம்

இவ்விதழில் இலக்கிய ஆக்கங்களுக்கும், இலக்கிய விவரணங்களுக்கும் முக்கியத்துவம் கொடுக்கப்பட்டிருந்தது. இலங்கை, வெளிநாட்டு செய்திகளையும் இது தாங்கியிருந்தது.
# தாமரை (இலங்கை இதழ்)

## ஆதாரம்

- இலங்கையில் இஸ்லாமிய இதழியல் வரலாறு - புன்னியாமீன்
# ரோட்டார் நோய்க்கூட்டறிகுறி

**ரோட்டார் நோய்க்கூட்டறிகுறி** *(Rotor syndrome)* என்பது பிறப்பு முதல் பிலிரூபின் மிகையாக காணப்படும் ஒரு பரம்பரை நோயாகும். இது உடல ஒடுங்குதன்மை வழி கடத்தப்படுகிறது. இந்நோயை டுபின்-ஜான்சன் நோய்க்கூட்டறிகுறியுடன் வேறுபடுத்தி அறிய வேண்டியது அவசியம் ஆகும்.
# ரோட்டார் நோய்க்கூட்டறிகுறி

## பண்புகள்

| கல்லீரல் | இயல்பான வெளி மற்றும் உள்தோற்றம் | கருமை நிறத்தில் இருக்கும் |  |
| --- | --- | --- | --- |
| பித்தப்பை | ஊடுகதிர்ச் சோதனைகளில் புலனாகும் | புலனாகாது. |  |
| மொத்த சிறுநீர் கோப்ரோபோர்ஃபைரின் அளவு | அதிகம். | இயல்பான அளவு | } |
# புத்தூர்

**புத்தூர்** என்ற பெயரில் உள்ள கட்டுரைகள்:
# புத்தூர்

## இந்தியா

### தமிழ்நாடு

- புத்தூர் (மயிலாடுதுறை)
- புத்தூர். வி ஊராட்சி (விழுப்புரம் மாவட்டம்)
- புத்தூர், திருச்சிராப்பள்ளி  
::புத்தூர் என்ற சொல்லை பெயரின் பாகமாக கொண்டுள்ள ஊர்கள்:
- புத்தூர் அக்ரஹாரம் ஊராட்சி
- புத்தூர் ஊராட்சி, கரூர்
- புத்தூர் கிழக்கு ஊராட்சி
- புத்தூர்செக்கடி ஊராட்சி
- புத்தூர்பள்ளபாளையம் ஊராட்சி
# புத்தூர்

## இந்தியா

### ஆந்திரப் பிரதேசம்

- புத்தூர் (ஆந்திரப் பிரதேசம்)
# புத்தூர்

## இலங்கை

- புத்தூர், யாழ்ப்பாணம்
# புத்தூர்

## பிற

- புத்தூர் கட்டு
- புத்தூர் இளையபெருமாள் கோயில்
# பெருநகர் பகுதி

**பெருநகர் பகுதி **(metropolitan area) என வேலைவாய்ப்பும் மக்கள்தொகையும் மிகுந்த நகரமையத்தை சுற்றி சமூக பொருளியல் காரணங்களால் பிணைந்துள்ள சிறுபயணத் தொலைவில் அமைந்துள்ள புறநகர்ப்பகுதிகளை உள்ளடக்கிய நகரப்பகுதி அழைக்கப்படுகிறது. இக்காரணங்களால் பெருநகர்ப் பகுதி சில நேரங்களில் **பயணிகள் வட்டம்** என்றும் **தொழிலாளர் சந்தை பகுதி** என்றும் அறியப்படுகிறது.காட்டாக, சென்னையை அண்மித்துச் சூழ்ந்துள்ள திருவள்ளூர் மாவட்ட நகரங்களும் காஞ்சிபுரம் மாவட்ட நகரங்களும் அவற்றின் பணிவாய்ப்பு, போக்குவரத்து மற்றும் வணிகத் தொடர்புகளால் பிணைக்கப்பட்டு **சென்னை பெருநகரம்** என அழைக்கப்படுகிறது.
# பெருநகர் பகுதி

## இந்தியா

இந்தியாவில் மக்கள்தொகை கணக்கெடுப்பு ஆணையரின் வரையறையின்படி 40 இலட்சம் (4 மில்லியன்) மக்கள்தொகைக்கு மேற்பட்ட நகரங்கள் பெருநகரங்களாக அறிவிக்கப்படுகின்றன. மும்பை, தில்லி, சென்னை, கொல்கத்தா, பெங்களூரு, ஐதராபாத்,நாக்பூர், அகமதாபாத், புனே, நாசிக்,கோயம்புத்தூர் ,திருச்சி,சேலம் மற்றும் சூரத் ஆகிய பதிநான்கு நகரங்கள் தகுதி பெற்றுள்ளன. இந்நகரங்களில் வாழும் அரசு ஊழியர்கள் கூடுதல் வீட்டு வாடகைப்படி பெற தகுதியானவர்கள்.
# குருதி உறைகட்டி

**குருதி உறைகட்டி** அல்லது *துரொம்பஸ்* (thrombus) என்பது குருதி உறைதல் என்ற தொழிற்பாட்டின் இறுதியில் உருவாகும் ஒரு பதார்த்தமாகும். நாரீனி புரதம், இன்னும் சில குருதி உறைதல் காரணிகள் தூண்டப்பட்டு, தொழிற்படும் நிலைக்கு வருவதுடன்,குருதிச் சிறுதட்டுக்கள் திரட்சி அடைவதால், குருதிச் சிறுதட்டுக்கள் அடைப்பை ஏற்படுத்தும் குருதி உறைகட்டிகள் தோன்றும். காயங்கள் ஏற்படும்போது ஏற்படக்கூடிய குருதிப்பெருக்கை நிறுத்தக்கூடிய குருதி உறைகட்டிகள் சாதாரணமானவையாகவும், அவ்வாறின்றி, குழலியக்குருதியுறைமை போன்ற நிலையில் தோன்றும் குருதி உறைகட்டிகள், நோயை உருவாக்குபனவாகவும் அமைகின்றன.
# 1 E8 மீ²

யின் பரப்பளவு,ஏறத்தாழ 100 கி.மீ.<sup>2</sup>.]]
**1 E8 மீ²** (*1 E8 m²*) என்பது 100 கி.மீ.² இற்கும் 1000 கி.மீ.² இற்கும் இடையேயான பரப்பளவைக் கொண்ட இடங்களுக்குப் பயன்படுத்தப்படுகிறது. இந்த வழக்கு 1 x 10<sup>8</sup>மீ² இற்கான அறிவியல் குறியீடை அடிப்படையாகக் கொண்டது.  
- 100&nbsp;கி.மீ.² பின்வருவனவற்றிற்கு இணையானது:
- 1 E+8 மீ²
- 10&nbsp;கி.மீ. நீளப் பக்கங்களைக் கொண்ட சதுரம்
- 10,000 எக்டேர்கள்
- அண். 38.6 சதுர மைல்கள்
- அண். 24,711 ஏக்கர்கள்